### Jelszókorlátozások

Ezzel a képernyővel be lehet állítani az objektum bejelentkezési jelszavára vonatkozó követelményeket az eDirectory™ szolgáltatásban.

Megjegyzés: Ha van olyan jelszóházirend, amely hozzá van rendelve a felhasználóhoz, a jelszóházirend felülbírálja az ezen az oldalon megadott beállításokat. A jelszóházirendnek elsőbbsége van az itt megadott jelszókorlátozásokkal szemben.

A felhasználó maga módosíthatja a jelszót
Itt adhatja meg, hogy ez az objektum megváltoztathatja-e a bejelentkezési jelszavát. A jelölőnégyzet állapota az objektum Jelszóváltoztatás engedélyezése tulajdonságában van tárolva.

Meg kell adni egy jelszót
Itt adhatja meg, hogy a program kérje-e jelszó megadását bejelentkezéskor. Ha azt szeretné, hogy ennek az objektumnak kötelező legyen jelszót megadnia, jelölje be ezt a jelölőnégyzetet, és a Minimális jelszóhossz mezőben adja meg a jelszó minimális hosszát. 1 és 128 közötti számot adhat meg, vagy elfogadhatja az alapértelmezett értéket, amely 5 karakter. A jelölőnégyzet állapota az objektum Jelszó szükséges, a minimális jelszóhossz az objektum Minimális jelszóhossz tulajdonságában van eltárolva.

Időszakos jelszómódosítás kikényszerítése
Itt adhatja meg, hogy a rendszer időről-időre kérje-e az objektumtól a bejelentkezési jelszó megváltoztatását. Ha azt szeretné, hogy a rendszer kérje az objektumtól a bejelentkezési jelszó módosítását, jelölje be a jelölőnégyzetet, és töltse ki a következő két mezőt.

> Napok száma két kikényszerített módosítás között
> Itt adhatja meg, hogy az objektum hány napig használhat egy jelszót, mielőtt az lejár. 1 és 365 közötti számot adhat meg. Az Időszakos jelszómódosítás kikényszerítése jelölőnégyzet állapota és a Kikényszerített módosítások közötti napok száma az objektumnak a Jelszólejárati intervallum tulajdonságában van tárolva.

> Jelszó lejáratának dátuma
> Itt adhatja meg azt a dátumot és időpontot, amikor az objektum aktuális jelszava lejár. Az év mezőben nem szerepelhet 2037-nél nagyobb szám.

> Minden egyes alkalommal, amikor az objektum megváltoztatja a jelszavát, a rendszer a Kikényszerített módosítások közötti napok száma mezőben szereplő értéknek megfelelően újra beállítja a lejárat dátumát. A lejárat dátuma az objektum Jelszólejárati idő tulajdonságában van tárolva.

Egyedi jelszó szükséges
Ezzel a beállítással megakadályozhatja, hogy az objektum az utolsó nyolc bejelentkezési jelszava közül bármelyiket újra használhassa. Ennek a jelölőnégyzetnek az állapota az objektum Kötelező egyedi jelszó engedélyezése tulajdonságában van tárolva.

Lejárat utáni bejelentkezés korlátozása
Ezzel a beállítással korlátozhatja az objektum lejárat utáni bejelentkezéseinek számát. A lejárat utáni bejelentkezés azt jelenti, hogy az objektum lejárt jelszóval is bejelentkezhet. Ha korlátozni szeretné a lejárat utáni bejelentkezések számát, akkor jelölje be a jelölőnégyzetet, és töltse ki a két következő mezőt.

> Engedélyezett grátisz bejelentkezések
> Itt adhatja meg, hogy az objektum hányszor jelentkezhet be a lejárat után. 1 és 200 közötti számot adhat meg, vagy elfogadhatja az alapértelmezett értéket, amely 6 bejelentkezés. A Lejárat utáni bejelentkezés korlátozása jelölőnégyzet állapota és ennek a mezőnek a tartalma az objektum Lejárat utáni bejelentkezési korlát tulajdonságában van eltárolva.

> Hátralevő lejárat utáni bejelentkezések
> Itt adhatja meg, hogy az objektum még hány lejárat utáni bejelentkezésre jogosult. Amikor az objektum elhasznál egy lejárat utáni bejelentkezést, a rendszer eggyel csökkenti ezt az értéket. Amikor az objektum megváltoztatja a jelszavát, a rendszer ezt az értéket visszaállítja a lejárat utáni engedélyezett bejelentkezések értékére. Ha az objektum már nem jogosult több lejárat utáni bejelentkezésre, és növelni szeretné néhánnyal a lejárat utáni bejelentkezési lehetőségek számát (csak erre az alkalomra), vagy új értéket szeretne adni a lejárat utáni bejelentkezések számának a következő alkalomra, amikor a bejelentkezési jelszó lejár, akkor adjon meg egy számot a mezőben. E hátralevő lejárat utáni bejelentkezések száma az objektumnak a Hátralevő lejárat utáni bejelentkezések tulajdonságában van tárolva.

Jelszó megadása
A Jelszó beállítása párbeszédpanelen megváltoztathatja jelszavát. Az Objektum neve mező már ki van töltve. Írja be kétszer az új jelszót.

Kattintson az Egyszerű jelszó megadása gombra, ha engedélyezni szeretné a Windows- és Macintosh-felhasználóknak a natív fájlhozzáférést. Ha engedélyezve van az univerzális jelszó funkció, akkor ez nem szükséges.

A (®, ™ stb.) szimbólumok Novell védjegyeket jelölnek. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.