### Más objektumokra vonatkozó jogok

Ez a tulajdonságlap felsorolja azokat az eDirectory™ objektumokat, amelyekhez ez az objektum explicit hozzáférési jogosultsággal rendelkezik. (A NetWare® fájlrendszer objektumait nem sorolja fel.) Ez az objektum meghatalmazottja az ezen a lapon felsorolt összes objektumnak. Azokat az explicit jogosultságokat, amelyekkel az objektum meghatalmazottként rendelkezik, a listában felsorolt objektumok ACL tulajdonsága tárolja.

1. Ha más objektum számára is biztosítani kívánja ezeket az explicit jogosultságokat, az objektum megkereséséhez kattintson az Objektum hozzáadása elemre vagy nyomja le az Insert billentyűt.
2. Ha az objektumot mint a kijelölt objektum meghatalmazottját törölni szeretné, kattintson a Törlés elemre, vagy nyomja le a Delete billentyűt.

   Az objektum nem rendelkezik többé a kijelölt objektumra vagy annak tulajdonságaira vonatkozó explicit jogosultságokkal, de öröklés vagy biztonsági megfelelés révén továbbra is rendelkezhet érvényes jogosultságokkal.

3. Ha szeretné megtekinteni vagy módosítani ennek az objektumnak a kijelölt objektumra vonatkozó explicit jogosultságait, kattintson a Hozzárendelt jogok elemre.
4. Ha szeretné megtekinteni ennek az objektumnak a kijelölt objektumra vonatkozó, eDirectory által meghatározott érvényes jogosultságait, kattintson az Érvényes jogok elemre.

   A megjelenő Hozzárendelt jogok párbeszédpanelen tallózással keresse meg az új meghatalmazottat.

   Megjegyzés: Ha azelőtt módosítja ennek az objektumnak a kijelölt objektumra vonatkozó hozzárendelt jogosultságait, és azelőtt kattint az Érvényes jogok elemre, mielőtt az Alkalmaz gombra kattintana, a megjelenített érvényes jogosultságok nem fogják tükrözni a módosításokat.

A védjegyjelek (®, TM stb.) a Novell védjegyeit jelölik. A csillag (*) karakter harmadik fél védjegyét jelöli. További információ: Jogi tájékoztató.