### Telepített modulok

Ezen a képernyőn valamely gyűjteményhez tartozó telepített modulok és a hozzájuk tartozó verzióinformációk jelennek meg. Innen telepíthetők újra és távolíthatók el a modulok. Modul újratelepítésekor a program létrehozza, illetve frissíti az utolsó telepítés óta megváltozott objektumokat.

A lista oszloponként növekvő vagy csökkenő ábécésorrendbe rendezhető. Ha sorba szeretné rendezni az egyik oszlopban található listát, kattintson a megfelelő oszlop nevére. Ha meg szeretné fordítani a sorrendet, kattintson annak az oszlopnak a nevére, amely szerint a lista rendezve van.