### Partícióadatok megtekintése

Ezen a képernyőn ennek az eDirectory-partíciónak az adatai láthatók, így például az, hogy hány replikája van, és ezek mikor voltak utoljára szinkronizálva. Ez az adat nem szerkeszthető.

### Partíció

Ennek a partíciónak a megkülönböztető neve.

### Kiszolgálóolvasás

Annak a kiszolgálónak a megkülönböztető neve, ahonnan a program beolvasta a partícióadatokat. Bármely olyan kiszolgáló lehet, amely tartalmazza ennek a partíciónak egy replikáját.

### Mesterreplika

Annak a kiszolgálónak a megkülönböztető neve, ahol a partíció mesterreplikája található.

### Replikák száma

A partíció összes replikájának száma, az alsóbb szintű hivatkozásokat nem számolva. Minden replika külön kiszolgálón van tárolva.

### Alsóbb szintű hivatkozások

A partíció alsóbb szintű hivatkozásainak száma. Ha ez a partíció egy magasabb partíció gyermeke, akkor az eDirectory szolgáltatás alsóbb szintű hivatkozást készít minden olyan kiszolgálón, amely tartalmazza a magasabb partíció egy replikáját, de a gyermekpartícióét nem.

### Utolsó sikeres szinkronizálás

Az az időpont és dátum, amikor utoljára sikeresen szinkronizálták egymással a partíció replikáit. Ha ez az időpont nem egyezik meg az Utolsó szinkronizálási kísérlet idejével, akkor hibák történtek, és ellenőriznie kell minden egyes replikát a szinkronizálási hibák tekintetében.

### Utolsó szinkronizálási kísérlet

Az a legutóbbi időpont és dátum, amikor az eDirectory megkísérelte szinkronizálni egymással a partíció replikáit. Amikor a partíció tartalma megváltozik, az eDirectory szolgáltatás azonnal megkísérli a változtatások szinkronizálását. Ha nem történik változás, akkor az eDirectory rendszeres időközönként szinkronizál (alapértelmezésben 30 percenként).

A védjegyjelek (®, TM stb.) a Novell védjegyeit jelölik. A csillag (*) karakter harmadik fél védjegyét jelöli. További információ a védjegyekről: Jogi tájékoztató.