### Gyűjtemény beállításai

Ez a gyűjteményekben levő RBS-objektumok beállításának központi helye.

A Szerepek, Feladatok, Tulajdonságjegyzékek, Modulok illetve Kategóriák lapon fel vannak sorolva az adott típusú gyűjteményobjektumok. Alapértelmezésben az összes típusú gyűjtemény név szerint növekvő ábécésorrendben van felsorolva. Az iManager program az oszlop neve mellett található kis ikon megjelentetésével jelzi, hogy az illető oszlopban levő elemek alapján vannak sorrendbe állítva az elemek. Az ikon jelzi azt is, hogy a sorrend növekvő vagy csökkenő. Ha egy másik oszlop elemei alapján szeretné sorrendbe állítani az elemeket, kattintson ennek az oszlopnak a nevére. Ha meg szeretné fordítani a sorrendet, kattintson annak az oszlopnak a nevére, amely szerint az elemek rendezve vannak.

Bármelyik objektumtípusról legyen is szó, új objektumok létrehozhatók, meglevők törölhetők, és az objektumleírás szerkeszthető. Más műveletek azonban csak bizonyos objektumtípusok esetén használhatók. Például egy feladatnak meg lehet változtatni a szerep-hozzárendelését, egy tulajdonságjegyzéknek pedig meg lehet változtatni a laplistáját.

Ha végre szeretne hajtani egy műveletet, jelölje ki az objektumot, és válassza ki a megfelelő műveletet a menüből. Ha például egy kategória szerep-hozzárendelését szeretné szerkeszteni, jelölje ki az adott kategóriát, és válassza a Műveletek menü Szerep-hozzárendelés parancsát. A legtöbb műveletet egyszerre csak egy elemre lehet végrehajtani, ezek tehát nem használhatók, ha több elem is ki van jelölve. Egyes műveleteket azonban, például a Törlés műveletet egyszerre több elemre is végre lehet hajtani.

#### Szerep szerkesztése

Ha be szeretné állítani azokat a feladatokat és tulajdonságjegyzékeket, melyek hozzá vannak rendelve valamely szerephez, kattintson a Szerep fülre, majd a megfelelő szerep nevére.