### A meghatalmazottak hozzárendelt jogainak módosítása

Meghatalmazott-hozzárendelés létrehozásakor objektumjogokat vagy tulajdonságjogokat biztosíthat. Az objektumjog a teljes objektum módosítására vonatkozik, míg a tulajdonságjogok csak bizonyos objektumtulajdonságra.

Ezek a feladatok lehetővé teszik a felügyeleti jogok eDirectory™-beli jogok útján történő átadását. Ha a Szerep alapú szolgáltatások (RBS) szerepeit használó felügyeleti alkalmazásokkal rendelkezik, az adott szerepekhez tartozó felhasználói tagság hozzárendelésével a felügyeleti jogot is átadhatja.

Tulajdonságtípusok

Ez a képernyő felsorolja azokat a tulajdonságokat, amelyek fölött a meghatalmazottnak érvényes jogai vannak. Minden tulajdonság a következő típusok valamelyikéhez tartozik:

- [Minden attribútumjog]

  – Az objektum összes tulajdonságát képviseli. A [Minden attribútumjog] lehetőség választása esetén az összes tulajdonságot egyszerre kezelheti.

- [Belépő jogok]

  Az egész objektumot képviselik. Ennek az elemnek a jogai nem tulajdonságjogok, kivéve a Rendszergazda esetében.

- Adott tulajdonságok

  Felsorolja azokat a tulajdonságokat, amelyek fölött a meghatalmazottnak érvényes jogai vannak. Alapértelmezés szerint a felsorolás csak ennek az objektumosztálynak a tulajdonságait tartalmazza. Az adott tulajdonság választása esetén egynél több egyedi tulajdonságot is kezelhet.

A jogokon kívül tulajdonságok hozzáadása vagy törlése is lehetséges.

Jogok

- Rendszergazda

  A meghatalmazottnak teljes rendelkezést biztosít a tulajdonság fölött.

- Összevetés

  A meghatalmazott számára lehetővé teszi, hogy egy tulajdonság értékét egy adott értékhez hasonlítsa. A jog birtokában keresést végezhet, de csak Igaz vagy Hamis eredményt kap vissza. Ez a jog nem ad lehetőséget a meghatalmazott számára a tulajdonság értékének tényleges megtekintésére.

- Írás

  A meghatalmazott számára lehetőséget ad egy tulajdonság értékeinek létrehozására, módosítására és törlésére.

- Saját

  Lehetővé teszi, hogy a meghatalmazott önmagát hozzáadja vagy eltávolítsa tulajdonságértékként. Csak azokra a tulajdonságokra vonatkozik, amelyek értékei objektumnevek (például tagsági listák vagy a hozzáférés-vezérlési szabálygyűjtemények (ACL)).

- Dinamikus

  Ha a meghatalmazott dinamikus csoport, a beállítás szerkeszthető. A dinamikus csoporthoz rendelt jogok a csoport minden tagjához hozzátartoznak. Ha a meghatalmazott nem egy dinamikus csoport, a beállítás írásvédett marad.

Öröklés

Az eDirectory szolgáltatásban a konténerek jogosultsági hozzárendelései lehetnek örökölhetők és nem örökölhetők. A NetWare® fájlrendszerben minden mappára vonatkozó jogosultság-hozzárendelés örökölhető. Az eDirectory szolgáltatásban és a NetWare rendszeren is blokkolható az egyedi alárendelt tételekre vonatkozó öröklés, ezáltal a meghatalmazott személyétől függetlenül az adott tételeken a jogosultság nem érvényes. Ez alól kivételt jelent a rendszergazdai jog, amely a NetWare-fájlrendszerben nem blokkolható.

Meghatalmazott jogosultságának módosítása:

1. Módosítsa a tulajdonságjog-hozzárendeléseket szükség szerint.
2. Kattintson a Kész gombra.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.