### Bejelentkezési korlátozások

Ezzel a képernyővel beállíthatók az eDirectory™ bejelentkezési korlátozások erre az objektumra.

Fiók letiltva

Jelzi, hogy ennek az objektumnak a bejelentkezése le van-e tiltva. Ha ehhez a fiókhoz meg volt adva lejárati dátum (lásd lent), és ez már elmúlt, akkor a rendszer automatikusan letiltja a bejelentkezést, és bejelöli ezt a jelölőnégyzetet. Ha engedélyezni szeretné a bejelentkezést, törölje a jelet a jelölőnégyzetből. Ha feltétel nélkül le szeretné tiltani a bejelentkezést (függetlenül attól, hogy a fiókhoz tartozik-e lejárati dátum), akkor jelölje be ezt a jelölőnégyzetet. A fiók egészen addig le lesz tiltva, amíg valaki ki nem törli a jelet ebből a jelölőnégyzetből. A jelölőnégyzet állapota ennek az objektumnak a Letiltott bejelentkezés tulajdonságában van tárolva.

A fiókhoz lejárati dátum van megadva

Megadja, hogy tartozik-e lejárati dátum a fiókhoz. A lejárati dátum azt a dátumot és időpontot adja meg, amikor a rendszer letiltja ennek az objektumnak a bejelentkezését. Ha szeretne lejárati dátumot megadni, akkor jelölje be ezt a jelölőnégyzetet, kattintson a Lejárat dátuma és időpontja mező mellett lévő Naptár ikonra, és adja meg a kívánt lejárati dátumot és időt. Ha a fiókot határozatlan ideig aktívnak szeretné meghagyni, törölje a jelet a jelölőnégyzetből. A jelölőnégyzet állapota, valamint a lejárati dátum és idő ennek az objektumnak a Bejelentkezés lejárata tulajdonságában van tárolva.

Egyidejű kapcsolatok korlátozása

Megadja, hogy korlátozva van-e, hogy ez az objektum egyszerre hány bejelentkezési munkamenetet tarthat nyitva. Az egyidejű bejelentkezési munkamenetek száma általában megegyezik azoknak a munkaállomásoknak a számával, amelyre az objektum be van jelentkezve, de vannak olyan munkaállomásokon futó operációs rendszerek és alkalmazások, amelyek lehetővé teszik, hogy a felhasználónak egyszerre több bejelentkezési munkamenete legyen nyitva. Ha korlátozni szeretné az egyidejű bejelentkezési munkamenetek számát, jelölje be ezt a jelölőnégyzetet, és a Csatlakozások maximális száma mezőbe írjon be egy 1 és 32 000 közötti számot. Ha korlátlan számú egyidejű bejelentkezési munkamenetet szeretne engedélyezni, törölje a jelet a jelölőnégyzetből. A jelölőnégyzet állapota és a kapcsolatok maximális száma az objektumnak az Egyidejű bejelentkezések maximális száma tulajdonságában van tárolva.

Utolsó bejelentkezés

Megadja annak dátumát és idejét, amikor az objektum utoljára bejelentkezett.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.