### Blokovanie narušiteľov

Pomocou tejto obrazovky môžete pracovať s kontom, ktorého uzamknutie bolo spôsobené zisťovaním narušiteľov v službe eDirectory™. Na správu nastavenia zisťovania narušiteľov použite stranu vlastnosti nadradeného kontajnera Zisťovanie narušiteľov.

Zablokované narušiteľom

Toto políčko je začiarknuté, ak systém zablokoval prihlásenie pre zisťovanie narušiteľov. Zrušením začiarknutia tohto políčka povolíte prihlásenie, ktoré bolo zablokované pre zisťovanie narušiteľov. Ak bolo pripojenie zablokované z iného dôvodu, toto políčko nebude začiarknuté. Ďalšie možné dôvody:

- Platnosť konta uplynula.
- Prihlásenie bolo zablokované správcom.
- Zostatok na konte je príliš nízky.

Nastavenie tohto políčka je uložené vo vlastnosti tohto objektu Zablokované narušiteľom.

Pokusy narušiteľa o prihlásenie

Určuje počet neúspešných pokusov tohto objektu o prihlásenie, ak bolo prihlásenie zablokované pre zisťovanie narušiteľov. Toto pole nemôžete upraviť. Obsah je uložený vo vlastnosti objektu Pokusy narušiteľa o prihlásenie.

Vynulovanie prihlásení narušiteľa

Určuje, kedy systém znovu umožní tomuto kontu prihlásenie po jeho zablokovaní spôsobeným zisťovaním narušiteľov. (Prihlásenie povolíte ihneď zrušením začiarknutia políčka Zablokované narušiteľom.) Toto pole nemôžete upraviť. Obsah je uložený vo vlastnosti objektu Vynulovanie časového intervalu na prihlásenie narušiteľa.

Adresa narušiteľa
Určuje poslednú sieťovú adresu (pracovnú stanicu), z ktorej bol vykonaný pokus o prihlásenie objektu, ak bolo prihlásenie zablokované z dôvodu zistenia narušiteľa. Toto pole nemôžete upraviť. Obsah je uložený vo vlastnosti objektu Prihlasovacia adresa narušiteľa.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.