### Zisťovanie narušiteľov

Pomocou tejto obrazovky môžete pre používateľské kontá v tomto kontajneri služby eDirectory™ nastaviť voliteľné funkcie zisťovania narušiteľov.

#### Zistiť narušiteľov

Zapne systém zisťovania narušiteľov pre používateľské kontá v kontajneri.

##### Nesprávne pokusy o prihlásenie:

Určuje, koľko je povolených po sebe nasledujúcich neúspešných pokusov o prihlásenie predtým, ako sa aktivuje zisťovanie narušiteľov. Ak osoba použije niektoré z používateľských kont v tomto kontajneri na prihlásenie a pri pokuse o prihlásenie zlyhá viackrát, ako je tento počet, aktivuje sa zisťovanie narušiteľov. Počet je uložený vo vlastnosti kontajnera Limit prihlásení narušiteľa.

##### Interval vynulovania pokusov narušiteľov

Určuje časové rozpätie, počas ktorého sa musia za sebou nasledujúce pokusy o prihlásenie vyskytnúť, aby sa aktivovalo zisťovanie narušiteľov. Zadajte počet dní, hodín a minút.

#### Zablokovať konto po zistení

Určuje, či zabrániť pripojeniu, ak je pre tento kontajner aktivované zisťovanie narušiteľov. Ak nezačiarknete toto políčko, v prípade aktivácie zisťovania narušiteľov sa nevykoná žiadna činnosť. Ak začiarknete toto políčko a systém uzamkne používateľské konto na základe zisťovania narušiteľov, konto môžete odomknúť zrušením začiarknutia políčka Konto je uzamknuté na strane vlastností objektu používateľa Blokovanie narušiteľov.

##### Dni, hodiny, minúty

Tieto tri polia určujú časový interval, počas ktorého nie je možné prihlásenie, ak je pre používateľské konto v tomto kontajneri aktivované zisťovanie narušiteľov. Zadajte počet dní, hodín a minút alebo akceptujte predvolených 15 minút. Po uplynutí určeného časového intervalu systém znovu umožní prihlásenie do používateľského konta. Obsah týchto polí sa uloží do vlastností kontajnera Interval vynulovania blokovania narušiteľov.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.