### Felhasználó létrehozása

Ezzel a képernyővel új eDirectory™ felhasználóobjektum hozható létre. Írje be ide az információt manuálisan, vagy másolja be sablonból vagy a saját fájában lévő másik felhasználóobjektumból. (Sablon használatához görgesse a Másolás sablonból vagy felhasználóobjektumból listát, és válassza ki a kívánt sablont.)

Jelszó

Két beállítás közül választhat:

- A jelszó nélküli bejelentkezés engedélyezése a felhasználónak

  Az <üres/nulla> jelszóval rendelkező felhasználó alapértelmezett hitelesítési módszerrel, például a Novell Client™ jelszó nélküli bejelentkezési módszerrel jelentkezhet be. Bár lehetnek olyan helyzetek, amikor lehetővé kell tenni a felhasználók jelszó nélküli bejelentkezését, ez a beállítás nem biztonságos.

- A jelszó nélküli bejelentkezés tiltása a felhasználónak

  A jelszó alapú bejelentkezés nem engedélyezett. Az NMAS által használt „erős” (például biometrikus) hitelesítéssel történő bejelentkezés szükséges.

Egyszerű jelszó

Az egyszerű jelszó a Windows és Macintosh rendszereken történő, CIFS vagy AFP protokollon keresztüli natív fájlhozzáféréshez szükséges. A normális eDirectory hozzáféréshez nem szükséges egyszerű jelszó. Az univerzális jelszó funkció helyettesíti az egyszerű jelszót. Ha engedélyezve van az univerzális jelszó funkció, akkor nem szükséges beállítani az egyszerű jelszót.

A NetWare® dokumentációban találhatók további információk az univerzális jelszó funkcióról.

Másolás sablonból vagy felhasználóobjektumból

Az attribútumokat a létrehozott felhasználói sablonból másolja.

Kezdőkönyvtár létrehozása

Csak NCP-kompatibilis kötetekre vonatkozik.

Ha rendelkezik megfelelő eDirectory jogosultságokkal, akkor kezdőkönyvtárat is létrehozhat ehhez az új felhasználóobjektumhoz. Ezen a képernyőn csak a kötetobjektumot lehet megkeresni tallózással.

Adja meg a felhasználó létrehozandó kezdőkönyvtárának kívánt elérési útját.

> Érvényes, létező könyvtárelérési utat kell megadni.

> A program csak a megadott elérési útban lévő utolsó könyvtárat hozza létre, az útvonal többi könyvtárának már léteznie kell. Ha például megadja a váll/sajat/pkovacs elérési utat, akkor a sajat könyvtárnak már léteznie kell Csak a pkovacs könyvtár jön létre.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.