### Beállítások

Ezzel a lappal azonosítóobjektum és más, objektumokkal kapcsolatos keresési paraméterek hozhatók létre.

Azonosító objektum

Ezt az objektumot az LDAP-kiszolgáló használja, amikor kereséshez bejelentkezik a fába.

A megadott keresés végrehajtásához az iManager szolgáltatás egyedi azonosítót használ, hogy az eredmények mindig konzisztensek legyenek. Az azonosító objektumnak hitelesítő adatokkal kell rendelkeznie, hogy az iManager szolgáltatás azonosító objektumként tudja azonosítani. Az azonosító objektumhoz jelszót is be kell állítani.

Ha például magát a dinamikus csoportobjektumot használja azonosítóobjektumként, akkor meg kell adnia egy jelszót a dinamikus csoporthoz. Ahhoz, hogy működjön a dinamikustag-kiértékelés, az azonosító objektumként megadott objektumnak ugyanazon a partíción kell lennie, mint a dinamikus csoportobjektumnak. Ha nincs megadva más objektum, akkor az azonosító objektum alapértelmezett értéke [Nyilvános]. Ennek lehet, hogy nincs elég jogosultsága az attribútumok olvasásához és összehasonlításához.

Ha például a következőre állítja a Szűrőt: (&(megszólítás=menedzser)), akkor a [Nyilvános] azonosító lehet, hogy nem lesz képes elolvasni vagy összehasonlítani a címet vagy más attribútumokat. Az azonosító objektumnak a dinamikus csoporttagság megállapításához megfelelő jogosultsággal kell rendelkeznie a Base DN-szintre és az alatta levő szintekre.

Időtúllépés

E mező kitöltése nem kötelező, és legjobb, ha üresen van hagyva, kivéve, ha az iManager szolgáltatásnak elegendő ideje van a megtalált objektumok betöltésére. Ez a beállítás határozza meg, mennyi időt vár a program egy másik kiszolgálóra a dinamikus csoporttagok keresése közben, amennyiben a keresési művelet több kiszolgálón is folyik. Az időintervallum másodpercekben adható meg. Amikor a program elérte ezt az értéket, abbahagyja a keresést. A listába minden olyan tag belekerül, amelyet a program a keresés abbahagyása előtt talál meg. Az Ismeretlenek engedélyezése beállítását veszi figyelembe a program, ha időtúllépés miatt nem lehet megállapítani a tagságot.

FONTOS: Ha az iManager szolgáltatásnak nincs elég ideje a betöltéshez, és időtúllépés történik, az objektum használhatatlan lesz. Ki kell törölni az objektumot, és újra kell kezdeni az eljárást.

Ismétlődések engedélyezése

Ez a beállítás határozza meg, hogy a dinamikus csoportok tagjainak listázásakor fel legyenek-e tüntetve az ismétlések az Összes tag listában. Ismétlődések akkor fordulhatnak elő, ha egy objektum a Dinamikus tagok keresési eredményi között is szerepel és a Bevont tagok között is; de ha nincs bejelölve a jelölőnégyzet, akkor a kiszolgáló eltávolítja az ismétlődéseket. A rendszergazda az ismétlődések engedélyezésével csökkentheti a kiszolgáló terhelését úgy, hogy eközben a dinamikus csoportok tagjai is fel lesznek sorolva.

Ismeretlenek engedélyezése

Ez az attribútum azt határozza meg, hogy egy tag hozzátartozzon-e egy dinamikus csoporthoz, ha nem lehet megfelelően megállapítani, hogy hozzátartozik-e. Ha például a megadott keresés nem megy teljesen végbe, mert az egyik replika nem érhető el, és be van jelölve az Ismeretlenek engedélyezése jelölőnégyzet, akkor a kérdéses objektum a dinamikus csoport tagjának lesz tekintve. Egy szóval, ha a rendszergazda nem érti teljesen, hogy milyen következményekkel jár ennek a jelölőnégyzetnek a bejelölése, akkor ne jelölje be.

A védjegy (®, TM stb.) jelzés Novell-védjegyet jelöl. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.