### Vytvorenie šablóny aplikácie iManager

Funkcia Úloha Vytvoriť šablónu aplikácie iManager umožňuje vytvoriť vlastný prispôsobený doplnok, ktorý bude obsahovať jednu úlohu alebo stranu vlastností. Tento proces umožňuje vybrať špecifické atribúty služby Novell® eDirectory™, ktoré chcete upraviť pomocou úlohy alebo stránky vlastností, ktorú vytvárate. Keď vyberiete atribúty, môžete si zvoliť ovládacie prvky, ktoré upravia hodnoty atribútov. Taktiež môžete vybrať poradie, v ktorom sa ovládacie prvky zobrazia v rozhraní. Po zadaní týchto informácií aplikácia iManager vytvorí šablónové a registračné súbory, ktoré umožňujú nainštalovať vašu úlohu alebo doplnok do služby eDirectory.

POZNÁMKA: Úlohy a stránky vlastností vytvorené pomocou úlohy Vytvoriť šablónu aplikácie iManager nedokážu čítať ani zapisovať atribúty uložené ako oktetový reťazec.

Táto šablóna môže byť pre vás užitočná v nasledujúcich prípadoch:

- ak chcete spravovať vlastné objekty (ako dôsledok predchádzajúceho rozšírenia vašej schémy),
- ak chcete umožniť prístup k špecifickým objektom alebo atribútom,
- ak chcete zjednodušiť používateľské rozhranie pre všeobecne spravované objekty a atribúty.

Predpokladajme napríklad, že chcete používateľom poskytnúť možnosť nastaviť alebo zmeniť ich vlastné sieťové heslá. Môžete vytvoriť úlohu, ktorá im poskytne prístup k jednému atribútu hesla ich vlastného objektu používateľa.

Ďalšie informácie nájdete v časti Create iManager Template Task (Používanie úlohy Vytvoriť šablónu) aplikácie iManager na lokalite iManager Developer Kit Documentation (Dokumentácia k vývojárskej súprave pre aplikáciu iManager).

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.