### Az iManager konfigurálása

Ezzel a képernyővel szerep alapú szolgáltatásokat (RBS) lehet beállítani a Novell® iManager 2.0 szolgáltatásban.

További információk a Novell Cool Solutions webhelyen levő „Az RBS konfigurálása varázsló használata a szerep alapú szolgáltatások megvalósításához” című dokumentumban találhatók.

Négy konfigurációs beállítás van. Válassza a körülményeknek legjobban megfelelőt. Azt ajánljuk, hogy először hozzon létre egy új iManager 2.x gyűjteményt, és telepítse a kívánt modulokat. Ezután telepítse az iManager 1.x adatokat a 2.x verzióba.

1. Új gyűjtemény létrehozása (iManager 2.x)

Ezzel a beállítással új iManager 2.x gyűjtemény hozható létre. Azt ajánljuk, hogy mielőtt más beállításokat választana, először ezt futtassa.

Ezzel a beállítással az újonnan létrehozandó gyűjteményobjektumhoz iManager beépülő modulok is telepíthetők (ezeket néha „modulnak” nevezik).

2. Korábbi gyűjtemény áttelepítése

Ez a beállítás létrehoz egy új 2.x gyűjteményt és az előzőleg létrehozott 1.x gyűjteményt ide telepíti át.

FONTOS: Azok az egyéni feladatok és egyéni lapok, melyeket az iManager 1.x Feladatszerkesztővel vagy az iManager 1.x harmadik fél beépülő moduljával hozott létre, nem lesznek áthelyezve. Ezeket újra létre kell hoznia az iManager 2.0-s verziójával. Az egyéni szerepek és az egyéni tulajdonságjegyzékek átkerülnek az iManager 2.0-s verziójába. Az áthelyezés előtt az iManager 1.2.2-es verziójából a feladatokat is telepíteni kell a 2.0-s verzióban.

3. Korábbi szerep-hozzárendelések áttelepítése

Ezzel a beállítással áttelepítheti az előzőleg létrehozott iManager 1.x szerep-hozzárendeléseket egy aktuális iManager 2.0 gyűjteménybe. Ez a beállítással nem hoz létre új 2.x verziójú gyűjteményt.

4. Gyűjtemény frissítése

Ez a beállítás frissíti az elavult 2.x verziójú beépülő modulokat és telepíti azokat a 2.x verziójú beépülő modulokat is, amelyeket nem telepítettek a 2.x verziójú gyűjtemény létrehozása során.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.