### Plug-in Studio

A Plug-In Studio segítségével feladat vagy tulajdonságjegyzék-lap tervezhető. Négy fő területet foglal magában: Beépülőmodul-mezők, Beépülő modul tulajdonságai, Attribútumok és Vezérlőelemek. A beépülő modul létrehozása négy lépésből áll:

- Beépülőmodul-mezők hozzáadása
- A lapelrendezés létrehozása
- Beépülő modul tulajdonságainak beállítása
- Beépülő modul tesztelése
- Beépülő modul telepítése

#### Beépülőmodul-mezők hozzáadása

A Beépülőmodul-mezők területen azok a címkék és vezérlők láthatók, amelyeket a felhasználó a beépülő modul használata során lát majd. Ha új mezőt szeretne hozzáadni, válasszon ki azt az attribútumot az Attribútumok területről, amelyet az új mező segítségével lehet majd módosítani. A Vezérlők területen a kiválasztott attribútumhoz elérhető vezérlőelemek vannak felsorolva. Kattintson duplán egy vezérlőelemre, ekkor új mező jön létre a Beépülőmodul-mezők területen.

MEGJEGYZÉS: Ha létrehozási feladatot hoz létre, az iManager automatikusan létrehozza a mezőket a kötelező attribútumokhoz.

Ha meg szeretné változtatni a vezérlőelem típusát, kattintson a mező jobb oldalán található Vezérlőelem módosítása gombra.

Ha meg szeretné változtatni valamely mező tulajdonságait (például azt, hogy a mező csak olvasható legyen-e), akkor kattintson a mező jobb oldalán található Paraméterek megtekintése vagy módosítása gombra. Egyes vezérlőelem-típusoknak vannak kötelezően megadandó tulajdonságai. Például a TÉVálasztómező vezérlőelem használata esetén meg kell adni a mezőben megjelenítendő értékeket.

Ha törölni szeretne egy mezőt, kattintson a mező jobb oldalán található Mező eltávolítása gombra.

#### A lapelrendezés létrehozása

Ha meg szeretné változtatni a mezők sorrendjét, kattintson a vezérlőelemre, és húzza a mezők listájában a kívánt helyre.

Be lehet állítani, hogy a vezérlőelem felett megjelenjen a címke. Ehhez be kell jelölni a Címkék a vezérlőelemek felett jelölőnégyzetet a Beépülő modul tulajdonságai területen.

#### Beépülő modul tulajdonságainak beállítása

Adja meg a beépülő modul nevét a Beépülő modul tulajdonságai területen.

Ha azt szeretné, hogy a beépülő modullal több objektumot is lehessen szerkeszteni, akkor jelölje be a Több objektum szerkesztésének engedélyezése jelölőnégyzetet.

##### Feladatok

Adja meg azt az RBS-gyűjteményt, amelybe a feladat telepítve lesz, és egy szerepet, amelyhez társítva lesz.

##### Tulajdonságjegyzék-lapok

Adja meg az a tulajdonságjegyzéket a laphoz.

A Fejezet mezőben válasszon egy meglévő fejezetet vagy adjon meg egy újat. A meglevő fejezetek azok, amelyek már szerepelnek a megadott tulajdonságjegyzékben.

Az Objektumtípus mezőben adja meg azokat az objektumtípusokat, amelyeket az oldal módosíthat.

#### Beépülő modul tesztelése

A mezők hozzáadása és a tulajdonságok beállítása után a beépülő modul tesztelhető a Megtekintés gombra való kattintással. Az iManager program megnyit egy új böngészőablakot, melyen megjelenik a beépülő modul olyan formában, ahogyan azt a felhasználó látja majd. A Mégse gombra kattintva zárja be a megtekintési ablakot.

VIGYÁZAT! Ha módosított egy objektumot a beépülő modul előnézetében, a program a módosításokat a címtárba menti. Ezért ha a beépülő modult nem csak a lapelrendezés szempontjából kívánja ellenőrizni, hanem a vezérlőelemek működését is tesztelni szeretné, akkor a Plug-In Studio programot nem éles környezetben kell használnia.

#### A beépülő modul telepítése

A beépülő modul megtervezése után kattintson a Telepítés gombra. Ha az összes szükséges tulajdonság és paraméter meg van adva, akkor a program telepíteni fogja az egyedi beépülő modult a címtárba és elmenti a /tomcat/webapps/nps/packages/custom.npm modulfájlba.

A védjegyjelek (®, TM stb.) a Novell védjegyeit jelölik. A csillag (*) karakter harmadik fél védjegyét jelöli. További információ a védjegyekről: Jogi tájékoztató.