### Örökölt jogok szűrőjének módosítása

A szűrők listájának szerkesztéséhez az objektum ACL tulajdonságához való hozzáférés-vezérlési vagy rendszergazdai jogosultsággal kell rendelkeznie. A szűrőkkel beállíthatja, hogy az örökölt jogokat az objektum egészére, az objektum minden tulajdonságára vagy az egyedi tulajdonságokra vonatkozóan szeretné blokkolni.

Ezek a szűrők nem blokkolják az olyan jogokat, amelyeket explicite egy meghatalmazottnak ezen az objektumon biztosítottak, mivel az ilyen jogok nem öröklődnek.

Tulajdonság hozzáadása a listához:

1. Kattintson a Tulajdonság hozzáadása gombra.

   Ekkor megjelenik a Tulajdonság hozzáadása képernyő.

2. Válasszon nevet a Tulajdonság neve listáról.

   A séma összes tulajdonságának megtekintéséhez jelölje be a jelölőnégyzetet.

3. Kattintson az OK gombra.

   A kiválasztott tulajdonság megjelenik az Örökölt jogok szűrőjének módosítása képernyőn a Tulajdonság neve mezőben.

4. Törölje azoknak a jelölőnégyzeteknek a jelölését, amelyekhez tartozó tulajdonságokat el szeretné távolítani az objektumból, majd kattintson az OK gombra.

Fontos: Ha a felügyeleti jogokat felhasználói objektumnak továbbítja, és azt ezután törlik, nem lesz az ág kezelésére jogosult objektum.

Tulajdonság törlése a listáról

1. Válasszon egy tulajdonságot, majd Kattintson a Tulajdonság törlése gombra.
2. Kattintson az OK gombra.