### RBS-beállítások

Az RBS-beállítások feladat segítségével teljesen ellenőrizhetők az RBS-objektumok. Ez az RBS-objektumok kezelésének és beállításának központi helye.

A főoldalon fel vannak sorolva a rendszerben található gyűjtemények. Az iManager 2.x és 1.x gyűjtemények külön lapon vannak felsorolva. Az 1.x gyűjtemények lap segítségével az iManager 1.x gyűjtemények az iManager 2.x gyűjteményekbe telepíthetők át. Gyűjtemények is törölhetők a lap segítségével.

A 2.x gyűjtemények lap segítségével kezelhetők a gyűjtemények. Ezen a lapon megtalálható az elérhető modulok, a telepített modulok, a lejárt modulok és a nem telepített modulok száma is. Ha további információkat szeretne kapni egy adott gyűjteményben található elérhető, telepített, lejárt vagy nem telepített modulokról, kattintson a számra a gyűjteményhez tartozó oszlopban.

Alapértelmezésben a gyűjtemények név szerint növekvő ábécésorrendben vannak felsorolva. Ha meg szeretné változtatni a sorrendet, kattintson a Név oszlopfejlécre.

#### Gyűjtemény létrehozása

Ha létre szeretne hozni egy olyan egyszerű gyűjteményt, amely nem tartalmaz más RBS-objektumot, akkor kattintson az Új menü Gyűjtemény pontjára. Ha létre szeretne hozni egy gyűjteményt, és szerepeket, feladatokat és más elemeket szeretne beletelepíteni, kattintson az Új menü Gyűjtemény pontjára, majd a Telepítés elemre. Ekkor elindul az iManager konfigurálása varázsló, mely végigvezeti a gyűjtemény létrehozásának és a modulok gyűjteményekbe való telepítésének folyamatán.

#### Gyűjtemény szerkesztése

Ha szerkeszteni szeretné az egyik gyűjteményt, kattintson a nevére. Ekkor megjelenik a tulajdonságjegyzék, amelyben fel vannak sorolva a gyűjteményhez tartozó szerepek, feladatok, tulajdonságjegyzékek, modulok és kategóriák, és ezeket szerkeszteni lehet.

#### Gyűjtemények törlése

Ha ki szeretne törölni egy vagy több gyűjteményt, jelölje ki őket, és kattintson a Törlés gombra. A törlés jóváhagyásához kattintson az OK gombra.

FIGYELMEZTETÉS: Ha töröl egy gyűjteményt, akkor a gyűjteményben lévő összes szerep és feladat is törlődik.

#### Gyűjteménytulajdonosok szerkesztése

Ha szerkeszteni szeretné a gyűjteménytulajdonosok listáját, jelölje ki a gyűjteményt, és kattintson a Műveletek menü Tulajdonosok pontjára. Ekkor elindul a Gyűjteménytulajdonosok szerkesztése feladat.

#### Gyűjteményleírás szerkesztése

Ha szerkeszteni szeretné a gyűjtemény leírását, jelölje ki a gyűjteményt, és kattintson a Műveletek menü Leírás pontjára.

#### 1.x verziójú gyűjtemény áttelepítése 2.x verzióba.

Ha 1.x verziójú gyűjteményt 2.x verzióba szeretne áttelepíteni, jelölje ki a gyűjteményt, majd kattintson az Áttelepítés menüelemre.