### iManager-sablon létrehozása

Az iManager sablon létrehozása segítségével testre szabott, egyetlen feladatot vagy tulajdonságjegyzéket tartalmazó beépülő modul hozható létre. A folyamat során kiválaszthatók azok a Novell® eDirectory™ attribútumok, melyeket szerkeszteni szeretne a létrehozandó feladattal vagy tulajdonságjegyzékkel. Az attribútumok kiválasztása után kiválaszthatók az attribútumértékek szerkesztésére szolgáló vezérlőelemek. Megadható az is, milyen sorrendben jelenjenek meg a vezérlőelemek a felületen. Az iManager ezekből az információkból létrehozza a sablont és a regisztrációs fájlokat, melyek segítségével a feladat vagy a beépülő modul az eDirectory szolgáltatásba telepíthető.

MEGJEGYZÉS: Az iManager-sablon létrehozása segítségével létrehozott feladatok és tulajdonságlapok nem tudnak oktettként tárolt attribútumokat olvasni és írni.

A sablon az alábbi helyzetekben bizonyulhat hasznosnak:

- Ha kezelni szeretné az egyéni objektumait (miután előzőleg kiterjesztette a sémát)
- Ha engedélyezni szeretné a hozzáférést bizonyos objektumokhoz és attribútumokhoz
- Ha egyszerűsítené a felhasználói felületet közönségesen kezelt objektumokhoz és attribútumokhoz

Tegyük fel például, hogy a felhasználóknak engedélyezni szeretné, hogy beállítsák vagy megváltoztassák a jelszavukat. Ekkor létrehozhat egy olyan feladatot, amely a felhasználóknak engedélyezi a hozzáférést a felhasználóobjektumuknak kizárólag a jelszó attribútumához.

További információ az iManager Developer Kit dokumentációnak Az iManager sablon létrehozása feladat című részében található.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.