### Pridanie repliky

Pomocou tejto obrazovky môžete vytvoriť repliku tejto oblasti na inom serveri.

#### Oddiel

Rozlišujúci názov oddielu na replikáciu. Ak to je nesprávna oblasť, zrušte toto dialógové okno a na ľavej table vyberte správnu oblasť.

#### Názov servera

Kliknutím na tlačidlo Prehľadávať vedľa tohto poľa vyberte server a vytvorte na ňom novú repliku.

#### Čítanie/zapisovanie

Označuje, že používatelia budú môcť čítať aj upravovať obsah novej repliky. Túto možnosť vyberte, ak v dostatočnej blízkosti používateľov, ktorí spravujú objekty eDirectory™ v tejto oblasti, nie sú žiadne upraviteľné repliky. Repliky na čítanie/zapisovanie podporujú služby bindery.

#### Iba na čítanie

Označuje, že používatelia budú môcť čítať, ale nebudú môcť upravovať obsah novej repliky. Túto možnosť vyberte, ak nie sú žiadne repliky v dostatočnej blízkosti používateľov, ktorí čítajú z objektov eDirectory v tejto oblasti, ale nezapisujú na ne. Repliky iba na čítanie nepodporujú služby bindery.

POZNÁMKA: Nasledujúce možnosti sú k dispozícii, iba ak je tento strom spustený vo verzii služby eDirectory, ktorá podporuje filtrované repliky.

#### Filtrované na čítanie/zapisovanie

Označuje, že používatelia budú môcť čítať a upravovať obsah novej repliky a obsah bude obmedzený typmi objektov služby eDirectory a vlastnosťami určenými vo filtri.

#### Filtrované iba na čítanie

Označuje, že používatelia budú môcť čítať, ale nebudú môcť upravovať obsah novej repliky a obsah bude obmedzený typmi objektov služby eDirectory a vlastnosťami určenými vo filtri.

#### Vytvoriť/upraviť filter

Umožňuje určiť typy objektov eDirectory a vlastnosti obmedzujúce novú repliku. Toto tlačidlo je k dispozícii, len ak vyberiete filtrovaný typ repliky.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.