### Tulajdonságjegyzék elnevezése

A tulajdonságjegyzék a fa olyan levélobjektuma, amely a laplistát tartalmazza. A lapok egy kiválasztott objektumtípusra vonatkozó információt tartalmaznak. A tulajdonságjegyzék-objektumok csak modulkonténerekben találhatók.

A Tulajdonságjegyzék létrehozása varázsló végigvezeti a létrehozási eljáráson.

1. Írja be a megfelelő szövegmezőkbe a tulajdonságjegyzék nevét és a modult, és ha egyidejűleg több objektumot szeretne szerkeszteni, jelölje be a Több objektum szerkesztésének engedélyezése jelölőnégyzetet, majd kattintson a Következő gombra.
2. Az Elérhető objektumtípusok listából válassza ki az új tulajdonságjegyzékhez rendelendő objektumot, majd kattintson a jobb nyílra. A fenti lépést szükség szerint ismételje, majd kattintson a Következő gombra.

   Ha duplán kattint egy objektumra, az átkerül a Hozzárendelt objektumtípusok szövegmezőbe.

3. Az Elérhető lapok listáról válassza ki az új tulajdonságjegyzékhez rendelendő lapot, majd kattintson a jobb nyílra. A fenti lépést szükség szerint ismételje, majd kattintson a Következő gombra.

   Új tulajdonságjegyzékhez elérhető lapok az objektumtípus-hozzárendelést tükrözik.

   Ha a kiválasztott lapokhoz létezik leírás, az a Leírások szövegmezőben jelenik meg.

4. Az Elérhető szerepek listából válassza ki az új tulajdonságjegyzékhez rendelendő szerepet, majd kattintson a jobb nyílra. A fenti lépést szükség szerint ismételje, majd kattintson a Következő gombra.

   Az Elérési út mezőben a teljesen megkülönböztető név látszik, amely nem módosítható.

5. Amikor az összegzés megjeleníti az új tulajdonságjegyzék nevét és állapotát, kattintson a Vissza, a Befejezés vagy a Mégse gombra.