### Sablonkörnyezet

Ezen a tulajdonságlapon az ezzel a sablonnal létrehozott új felhasználók nyelvvel és alapértelmezett kiszolgálóval kapcsolatos beállításait adhatja meg.

1. Adja meg azt a nyelvet, amelyen az ezzel a sablonnal létrehozott felhasználók az alkalmazásokat futtatni fogják.

   Ez a mező általában tájékoztatásra szolgál, de az alkalmazások úgy is megtervezhetők, hogy a rendszerindítás során ellenőrizzék ezt a tulajdonságot, és ennek megfelelően válasszanak nyelvet.

   A nyelvek neve legfeljebb 256 karakterből állhat.

2. Adja meg az alapértelmezett kiszolgálót (az ezzel a sablonnal létrehozott felhasználóktól származó hálózati kérések előnyben részesített kiszolgálóját).

   Ha nem érkezik kérés konkrét kiszolgálókapcsolatra az eDirectory™ szolgáltatásba történő bejelentkezés során, a rendszer az alapértelmezett kiszolgálóhoz csatlakoztatja a felhasználót. A bejelentkezés után pedig, ha a felhasználónak hálózati kérése van, de nem ad meg kiszolgálót, akkor az alapértelmezett kiszolgálót használja a rendszer.

   Ennek a tulajdonságnak tartalmaznia kell a kiszolgálóobjektum megkülönböztető nevét az eDirectory-fában. A teljes név legfeljebb 256 karakterből állhat. Írja be a nevet, vagy a mező melletti tallózógombra kattintva válasszon kiszolgálóobjektumot. Ha a kiszolgáló, melyet meg szeretne adni, nincs az eDirectory-fában, akkor előbb létre kell hoznia mint faobjektumot. Az alapértelmezett kiszolgáló nevét a program az új felhasználók Üzenetkiszolgáló tulajdonsága tárolja.

   Ha egy felhasználó létrehozásakor nem ad meg üzenetkiszolgálót, akkor az a kiszolgáló lesz az alapértelmezett kiszolgáló, amelyen a felhasználó létrehozásakor be van jelentkezve.

3. Állítsa be a kezdőkönyvtárat a (csak NetWare®) kötet és az elérési út megadásával.
4. Kattintson az OK gombra.

A védjegyjelek (®, TM stb.) a Novell védjegyeit jelölik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.