### Informácie o triede

Na tejto obrazovke sa zobrazujú informácie o vybratej triede a umožňuje pridať atribúty. Väčšina z informácií, ktoré sú zobrazené na tejto obrazovke, boli stanovené pri vytváraní triedy. Niektoré voliteľné atribúty mohli byť pridané neskôr.

Ak bola trieda nastavená tak, aby prevzala atribúty od inej triedy, pri tvorbe triedy sa prevzaté atribúty klasifikujú ako v nadradenej triede. Ak je napríklad trieda objektu povinným atribútom pre nadradenú triedu, potom sa na tejto obrazovke zobrazí ako povinný atribút pre vybratú triedu.

Ak chcete zobraziť informácie o triede schémy, vyberte triedu v rozbaľovacom zozname Dostupné triedy. Zobrazia sa nasledujúce informácie:

Príznaky triedy
Význam...

> Platná
> Trieda sa používa na vytváranie objektov na rozdiel od neplatnej triedy, ktorá je iba zástupným symbolom pre skupinu atribútov.

> Neodstrániteľná
> Obslužné programy pre správu nemôžu odstrániť objekty tejto triedy. Musí ich odstrániť systém.

Môžete taktiež pridať nový atribút alebo zobraziť supertriedu.

> Pridať nový atribút
> Ak chcete pridať atribúty do triedy, kliknite na toto pripojenie. Zobrazí sa obrazovka Pridať voliteľné atribúty.

> Zobraziť supertriedu
> Ak chcete zobraziť obrazovku, ktorá zobrazuje aktuálnu supertriedu, kliknite na toto prepojenie.

Môže sa nachádzať v
Objekty kontajnera, v ktorých sa môže vytvoriť objekt tejto triedy.

Atribút
Uvádza zoznam názvov všetkých atribútov priradených k tejto triede. Ikona naľavo od názvu atribútu označuje triedu, od ktorej bol tento atribút prevzatý.

> Povinné
> Označuje atribút, ktorý vyžaduje pri vytváraní objektu hodnotu.

> Priradenie názvu
> Označuje atribúty, ktoré sa môžu použiť na identifikáciu objektu.

ID ASN1
Zobrazuje jedinečný identifikátor ASN pre triedu. Toto pole zmeňte len v takom prípade, ak máte reťazec ASB.1 registrovaný spoločnosťou Novell® alebo inou inštitúciou oprávnenou na poskytovanie registrovaných identifikátorov ASN.1.

Symbol ochrannej známky (®, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Informácie o obchodných známkach nájdete v časti Právne poznámky.