### NCP-kiszolgáló azonosítása

Ezen a tulajdonságlapon az alapvető kiszolgáló-azonosítási információk vannak felsorolva. Itt találhatók továbbá a kiszolgálóobjektum keresését megkönnyítő nem kötelező tulajdonságok.

#### Másik név

Megadja a kiszolgáló további (nem hivatalos) nevét vagy neveit. A nevek legfeljebb 64 karakterből állhatnak és a kiszolgálóobjektum Név tulajdonságának további értékeiként vannak tárolva.

#### Hely

Megadja a kiszolgáló fizikai helyét/helyeit. Például: A épület, hálózati helyiség. A hely írásjelekkel együtt legfeljebb 128 karakterből állhat.

#### Osztály

Megadja a kiszolgálóhoz társított osztály(oka)t. Például marketing. Az osztálynevek legfeljebb 64 karakterből állhatnak. Az osztályneveket a Kiszolgáló objektum OU tulajdonsága tárolja.

#### Szervezet

Megadja a kiszolgálóhoz társított szervezete(ke)t. Például: XYZ vállalat. A szervezetnevek legfeljebb 64 karakterből állhatnak. A szervezetnevek a kiszolgálóobjektum O tulajdonságában vannak tárolva.

#### Hálózati cím

Felsorolja a kiszolgáló által használt hálózati címeket. Ha a kiszolgáló több protokollt is használ, akkor minden egyes protokollhoz felsorolja a címeket. Ha az összes hálózati címet meg szeretné tekinteni, kattintson a mező mellett található többértékű vezérlőelemre. Ez a tulajdonság nem szerkeszthető.

#### Állapot

Megadja a kiszolgáló működési állapotát, ami lehet Le vagy Fel. Ez az érték egész számként van tárolva az eDirectoryban, ahol 1=Le, 2=Fel. Ez a mező nem szerkeszthető.

#### Változat

Megadja a kiszolgálón futó NetWare verzióját. Ez a mező nem szerkeszthető.

#### Leírás

Megadja a kiszolgáló rövid leírását vagy leírásait. A leírások az írásjelekkel, szóközökkel, soremelésekkel stb. együtt legfeljebb 1024 karakterből állhatnak. A mezőtől jobbra található ikon segítségével lehet az egyes bejegyzéseket hozzáadni, törölni vagy módosítani.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.