### Krok 2: Definovanie informácií o module

Modul je kontajner obsahujúci úlohy a objekty zošita vlastností. Modul určený v tomto kroku bude obsahovať úlohy a zošit vlastností v doplnku.

V tomto kroku môžete zadať informácie o nasledujúcich atribútoch:

- ID modulu: Názov modulu. Toto je povinné pole. Názov má reprezentovať názov produktu, ku ktorému doplnok patrí.

  Príklad: eguide

- Číslo verzie modulu: Číslo verzie modulu. Kedykoľvek zmeníte definíciu roly, úlohy alebo zošita vlastností, ktoré boli definované v inštalačnom súbore, musíte zmeniť číslo verzie modulu. Aplikácia iManager na základe tohto čísla určí, či opätovne spracovať inštalačný súbor, aby sa aktualizovali objekty doplnku.

  Príklad: 1.0

- Názov súboru prostriedku: Názov súboru prostriedku pre modul. Aplikácia iManager používa tento súbor na zobrazenie názvu a popisu kľúčov rolí, úloh a zošitov vlastností.

  Príklad: eGuideResources

- Popis modulu: Popis modulu.