### A feladat további adatai

Az alábbi listában olyan további adatok találhatók, amelyek esetleg szükségesek lehetnek a feladatok megadásához:

- Feladatazonosító: a feladat neve. Ezt a mezőt kötelező kitölteni. A szerepek és a feladatok listájában megjelenik a név, ha nincs megadva a megjelenítendő kulcsnév (lásd lent).

  Például eguide.Használt név módosítása.

- Feladat típusa: annak megadása, hogy a feladat beépülő modulként vagy URL-címként legyen-e megvalósítva. Jelenleg az URL-feladattípusok nincsenek támogatva. Adja meg a feladathoz tartozó Java* osztályfájl teljesen minősített nevét.

  Például com.novell.imanage.ndps.NyomtatóLétrehozása

- Feladat verziószáma: a feladat verziószáma. Amikor megváltoztatja a feladat definícióját, ezt a számot, továbbá a modul verziószámát frissítenie kell.

  Példa: 1.0

- A Novell iManager verziószáma: a feladat végrehajtásához szükséges minimális iManager-verziószám.

  Példa: 2.0

- Szerep-hozzárendelés: azoknak a szerepeknek a megadása, amelyekhez a feladat hozzá lesz rendelve. Az Elérhető szerepek lista a 3. lépésben megadott szerepeket tartalmazza.

  Ha szerepet szeretne hozzárendelni, jelölje ki a szerepet az Elérhető szerepek listájában, és kattintson a jobbra mutató nyílra; ekkor a szerep a Hozzárendelt szerepek listájára kerül.

  Ha törölni szeretne egy hozzárendelést, jelölje ki a Hozzárendelt szerepek listájában, és kattintson a balra mutató nyílra.

- Megjelenítendő kulcsnév: annak a tulajdonságnak a kulcsneve, amely tartalmazza a szerepek és feladatok listájában megjelenített feladatnevet. A 2. lépésben, az Erőforrás-tulajdonságok fájl mezőben megadott tulajdonság-fájlt használja a program.

  Például eGuideHasználtNévMódosítása.

- Leíró kulcs neve: a feladat leírását tartalmazó tulajdonság kulcsneve. A leírás lefordítható, és olyan konfigurációs feladatok használják, mint például az iManager-szerepek módosítása. A 2. lépésben, az Erőforrás-tulajdonságok fájl mezőben megadott tulajdonság-fájlt használja a program.

  Például eGuideHasználtNévLeírásMódosítása.

- Sablon egyesítése: a feladat kezdeti megjelenítésének létrehozására szolgáló sablon teljesen minősített neve. A teljesen minősített név a feladatsablonokat tartalmazó könyvtár neve, amelyet pont és a sablonfájl neve követ (a .htt kiterjesztés nélkül).

  Például ndps.NyomtatóLétrehozása.

- Hibás sablon: a hibaüzenetek létrehozására szolgáló sablon teljesen minősített neve.

  Példa: eszk.ÁltHiba

- Attribútum hozzárendelése: azoknak az attribútumoknak a megadása, amelyeket ez a feladat kezelni fog. Az Elérhető attribútumok lista tartalmazza az aktuális fában elérhető attribútumokat.

  Ha meg szeretne adni egy attribútumot, jelölje ki az Elérhető attribútumok listájában, és kattintson a jobbra mutató nyílra; ekkor az attribútum a Hozzárendelt attribútumok listájára kerül.

  Ha törölni szeretne egy attribútumot, jelölje ki a Hozzárendelt attribútumok listájában, és kattintson a balra mutató nyílra. Ha a hozzárendelendő attribútum nem szerepel az Elérhető attribútumok listáján, írja be az attribútum nevét a szövegmezőbe, és kattintson a Fel nyílra.

- Feladat leírása: a feladat leírása. A leírás a feladatobjektum egyik attribútuma.

- Feladat adatai: a feladat által használt beállítások. A bejegyzések formátuma a következő: kulcs=érték.

  Ha meg szeretne adni egy beállítást, írja be a mezőbe, és nyomja meg az Enter billentyűt.

  Ha szerkeszteni szeretne egy beállítást, jelölje ki a paraméterlistában, kattintson az Elem szerkesztése gombra, szerkessze a beállítást, majd nyomja meg az Enter gombot.