### Prostredie používateľa

Táto strana vlastností obsahuje informácie o sieťovom výpočtovom prostredí používateľa.

#### Jazyk

Určuje, v ktorom jazyku má používateľ spustenú aplikáciu. Obyčajne má toto pole iba informačnú funkciu, ale aplikácie môžu byť navrhnuté tak, aby pri spustení túto vlastnosť skontrolovali a zistili, v akom jazyku sa má spustiť. Názov jazyka môže obsahovať najviac 256 znakov.

#### Predvolený server

Určuje, ktorý server sa má používať predvolene pre sieťové požiadavky tohto používateľa. Ak sa nepožaduje pripojenie na konkrétny server, pri prihlásení do služby eDirectory™ sa používateľ pripojí k predvolenému serveru. Ak používateľ po prihlásení odošle sieťovú požiadavku bez určenia servera, použije sa predvolený server.

Táto vlastnosť musí obsahovať rozlišujúci názov objektu servera v strome služby eDirectory. Celý názov môže obsahovať najviac 256 znakov. Zadajte názov alebo kliknite na tlačidlo Prehľadávať vedľa poľa na výber objektu servera. Ak požadovaný server nie je v strome služby eDirectory, musíte ho najskôr vytvoriť ako objekt v strome. Ak pri vytváraní používateľa neurčíte server hlásení, stane sa ním server, ku ktorému ste sa prihlásili pri vytváraní používateľa.

#### Sieťová adresa

Zobrazuje sieťové adresy, z ktorých je používateľ práve pripojený. Typy adries uvedené v tomto poli zodpovedajú sieťovým protokolom, ktoré používa pracovná stanica používateľa, ako je IP a IPX*. Ak používateľ nie je prihlásený, toto pole je prázdne. Toto pole nemôžete upraviť.

#### Domovský adresár

Určite domovský adresár pre používateľa. Domovský adresár je priečinok vo zväzku aplikácie NetWare®, kde môže mať používateľ svoje súbory.

> #### Zväzok

> Určuje, ktorý zväzok obsahuje domovský adresár. Zadajte rozlišujúci názov objektu zväzku alebo objekt vyberte kliknutím na tlačidlo Prehľadávať, ktoré je vedľa poľa. Ak požadovaný zväzok nie je v strome služby eDirectory, musíte ho najskôr vytvoriť ako objekt v strome.

> #### Cesta

> Určuje cestu od koreňa zväzku, ako aj názov domovského adresára používateľa. Príklad: HOME\PNOVAK. Zadajte cestu k domovskému adresáru.

V predvolenom nastavení má používateľ všetky práva k domovskému adresáru okrem práv supervízora.

Symbol ochrannej známky (®, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Informácie o obchodných známkach nájdete v časti Právne poznámky.