### Az iManager fanézete

A fanézet a ConsoleOne eszközhöz hasonló címtártallózási élményt biztosít. A fanézet funkciói a Navigációs keret és a Tartalomkeret használatával érhetők el.

A Navigációs keret a megszokott ConsoleOne formátumban jeleníti meg a címtárstruktúrát. A Navigációs keretben láthatók a konténerobjektumok, például a kötet (fájlrendszer). A címtárfa tallózásához és a konténerobjektumok kibontásához, illetve összecsukásához kattintson a plusz- és mínuszjelet ábrázoló ikonokra. A Navigációs keretben alapértelmezésben legfeljebb 100 alárendelt objektum látható konténerenként, de ez az érték a következő helyen módosítható: Beállítások > Objektumnézet > Navigációs ablak (bal oldal).

Jelöljön ki egy konténerobjektumot a Navigációs keretben a konténerben lévő alárendelt objektumok Tartalomkeretben történő megjelenítéséhez. A Tartalomkeret a címtárobjektumok kezelésére szolgál, és tartalmaz egy fejlécet, amely számos művelet végrehajtását teszi lehetővé:

> A Tartalomkeret tetején lévő navigációs vezérlőelemek segítségével visszafelé navigálhat a konténerek mentén az aktuális környezetben.

> Címsor: A kijelölt konténerobjektum nevének megjelenítése. Kattintson a ceruzát ábrázoló ikonra a konténer tulajdonságainak szerkesztéséhez.

> Objektumlista fejléce: Az objektumlista fejléce a következők elérését teszi lehetővé:

> - Menüsor: Hozzáférést biztosít az objektumokkal kapcsolatos műveletekhez. A következő lehetőségek közül választhat:
>   - Új: A létrehozási feladatok legördülő menüjének megnyitása.
>   - Szerkesztés: A kijelölt objektumok tulajdonságjegyzékének megnyitása az attribútumok módosítása céljából. Ha több azonos típusú objektumot jelöl ki, az összes objektum esetében azonos értéket állíthat be. Az objektum szerkesztésre történő kijelöléséhez jelölje be az objektum jelölőnégyzetét az objektumlistában.
>   - Törlés: A kijelölt objektumok törlése. Az objektum szerkesztésre történő kijelöléséhez jelölje be az objektum jelölőnégyzetét az objektumlistában.
>   - Műveletek: A kijelölt objektum esetében támogatott feladatok legördülő menüjének megnyitása. Feladat végrehajtásához válassza ki a kívánt feladatot a legördülő menüből, és adja meg a szükséges adatokat.
>     Megjegyzés: Ha konfigurálta az RBS-t, a Műveletek menüben csak a hozzárendelt szerepekben lévő feladatok láthatók.
> - Objektumok száma: A menüsortól jobbra a fanézet felsorolja az aktuális oldalon, illetve a kijelölt konténerben található objektumok számát.
> - Rendezés: Közvetlenül az Objektum lista fölött található a Név oszlop és a rendezés ikonja. Bármelyikre kattintva növekvő vagy csökkenő ábécérendbe rendezheti az objektumokat.
> - Szűrő definiálása: A fejléc jobb szélén, az objektumszám alatt található az objektumszűrés ikonja. Az ikonra kattintva létrehozhat egy olyan szűrőt, amellyel korlátozhatja az objektumok megjelenítését az objektumlistában. Szükség szerint az objektumok típusa és neve alapján szűrhet.
>   Az összes konténer megjelenítése elemre kattintva megjelenítheti a konténerobjektumokat a definiált szűrőtől függetlenül.
>   A Speciális szűrő elemre kattintva megnyithatja a Speciális szűrő párbeszédpanelt, és létrehozhat szűrőt szinte bármely attribútumtípus alapján.

> Objektumlista: A Tartalomkeret objektumlistája megjeleníti a Navigációs keretben kijelölt konténerben lévő összes objektumot. A navigációs keretben alapértelmezésben legfeljebb 100 alárendelt objektum látható konténerenként, de ez az érték a következő helyen módosítható: Beállítások > Objektumnézet > Fa tartalomablaka (jobb oldal).

> Egy objektumon történő műveletvégzéshez jelölje be ezt a jelölőnégyzetet, majd jelölje ki a műveletet az objektumlista fejlécében. Az éppen tallózott konténeren történő műveletvégzéshez jelölje ki az (aktuális szintű) objektumot.

> A dupla pontra kattintva egy szinttel feljebb, a szülőkonténerre léphet.

> Fontos: A fanézet nem támogatja az objektumlista eltérő lapjain lévő objektumok egyidejű kijelölését. Ha egyidejűleg több objektumon szeretne műveletet végrehajtani, használja az Objektum nézet Tallózás lapját.