### Identifikácia používateľa

Vlastnosti na tejto stránke obyčajne slúžia na uľahčenie vyhľadávania tohto objektu používateľa v službe eDirectory™ a poskytujú svojej organizácii všeobecnú dokumentáciu.

#### Meno

Uvádza prvé (krstné) meno používateľa. Príklad: Peter. Meno môže obsahovať najviac 32 znakov.

#### Priezvisko (požadované)

Uvádza priezvisko používateľa. Príklad: Novák. Určené len na identifikačné účely. Meno môže obsahovať najviac 64 znakov. Je uložené vo vlastnosti používateľa Priezvisko.

#### Celé meno

Uvádza celé meno používateľa. Príklad: Peter Novák. Meno môže obsahovať najviac 127 znakov vrátane interpunkčných znamienok.

#### Generačný kvalifikátor

Určuje kvalifikátor k celému menu používateľa. Príklad: ml. alebo mladší. Každý kvalifikátor môže pozostávať najviac z 8 znakov vrátane interpunkčných znamienok. Je uložený vo vlastnosti používateľa Generačný kvalifikátor.

#### Stredné iniciálky

Uvádza stredné iniciálky mena používateľa. Príklad: B. F. Iniciálky môžu pozostávať najviac z 8 znakov vrátane interpunkčných znamienok. Sú uložené vo vlastnosti používateľa Iniciálky.

#### Iné meno

Určuje jedno alebo viacero doplnkových (neoficiálnych) mien používateľa. Každé meno môže obsahovať najviac 64 znakov. Mená sa uložia ako ďalšie hodnoty vlastnosti používateľa Meno.

#### Funkcia

Určuje jednu alebo viac funkcií používateľa. Napríklad: Marketingový manažér. Každá funkcia môže obsahovať najviac 64 znakov.

#### Umiestnenie

Určuje jedno alebo viac fyzických umiestnení pre používateľa. Príklad: Kancelária 12 budovy A. Každé umiestnenie môže obsahovať najviac 128 znakov vrátane interpunkčných znamienok.

#### Oddelenie

Určuje jedno alebo viac oddelení pre používateľa. Príklad: Marketing. Každý názov oddelenia môže obsahovať najviac 64 znakov. Názvy oddelení sa uložia vo vlastnosti používateľa OU.

#### Telefónne číslo

Určuje jedno alebo viac telefónnych čísel používateľa. Príklad: (801) 861-7000. Telefónne čísla sú uložené vo vlastnosti používateľa Telefónne číslo.

Pri telefónnych číslach je potrebné rozlišovať malé a veľké písmená. Vyhľadávania poskytnú výsledky len vtedy, ak sú správne zadané veľké a malé písmená (ak sú v telefónnom čísle použité písmená).

#### Číslo faxu

Určuje jedno alebo viac faxových čísel používateľa. Faxové čísla sú uložené vo vlastnosti používateľa Faxové telefónne číslo.

Pri faxových číslach je potrebné rozlišovať malé a veľké písmená. Vyhľadávania poskytnú výsledky len vtedy, ak sú správne zadané veľké a malé písmená (ak sú vo faxovom čísle použité písmená).

#### E-mailová adresa

Udáva e-mailovú adresu používateľa. Príklad: pnovak@xyz.com. Pole je len informačné, pokiaľ nie je aplikácia nastavená tak, aby zapísala túto vlastnosť do databázy služby eDirectory™. E-mailová adresa môže byť internetová e-mailová adresa alebo e-mailová adresa interného e-mailového systému spoločnosti.

#### Popis

Poskytuje jeden alebo viac krátkych popisov používateľa. Každý popis môže obsahovať najviac 1 024 znakov vrátane interpunkčných znamienok, medzier, zlomov riadka atď.

Symbol ochrannej známky (®, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Informácie o obchodných známkach nájdete v časti Právne poznámky.