title>Dotaz na členov skupiny

### Dotaz na členov skupiny

Pomocou tejto stránky môžete určiť kritériá pri vyhľadávaní členov skupiny.

Začiarkavacie políčko Dynamická skupina

Ak ste pri vytvorení skupiny na strane Vytvoriť skupinu nezačiarkli políčko Dynamická skupina, skupina bude statická. Začiarknutím políčka Dynamická skupina na tejto stránke sa statické skupiny zmenia na dynamické. Po zmene statickej skupiny na dynamickú skupinu sa môže znova zmeniť na statickú zrušením začiarnutia v políčku Dynamická skupina.

Ak ste vytvorili dynamickú skupinu na strane Vytvoriť skupinu, začiarkavacie políčko Dynamická skupina bude iba na čítanie. Dynamickú skupinu nie je možné zmeniť na statickú.

Poznámka: Ak sa zobrazí hlásenie „Tento objekt skupiny nemožno skonvertovať z dôvodu jeho priradenia rolí“ a naďalej chcete skonvertovať skupinu, existuje spôsob, ako to urobiť.

1. Prejdite na službu RBS.
2. Odstráňte priradenie roly z tohto objektu.
3. Vráťte sa na túto obrazovku a vykonajte konverziu skupiny.
4. Ak chcete, aby táto skupina obsahovala predtým priradených členov role, znova priraďte rolu.

Spustiť vyhľadávanie na (základné dn):

Základňa hľadania je počiatočný bod, miesto začiatku hľadania.

Rozsah vyhľadávania

Rozsah vyhľadávania určuje hĺbku a šírku vyhľadávania. Ak neurčíte rozsah, predpokladá sa základný rozsah.

- Hľadať základné DN, vyhľadá len základný objekt (základné dn)
- Hľadať na jednej úrovni, vyhľadá objekty priamo podradené základnému objektu. Samotný základný objekt sa nevyhľadáva.
- Hľadať podkontajnery, vyhľadáva základný objekt a všetky objekty v strome pod ním.

Hľadať na viacerých serveroch

Možnosť Hľadať na viacerých serveroch použite vtedy, ak chcete určiť, či by malo vyhľadávanie dynamických členov zahŕňať viac serverov, alebo iba server obsahujúci objekt dynamickej skupiny. Ak vyberiete možnosť áno, server komunikuje s ostatnými servermi a vyhľadáva dynamických členov. Ak vyberiete možnosť nie, vyhľadávanie dynamických členov poskytne len lokálne výsledky. Toto rozšírenie používajte opatrne, pretože jeho výsledkom môžu byť zdĺhavé operácie.

Filter vyhľadávania

Filter vyhľadávania obsahuje dve tlačidlá: jedno pre rozšírené kritériá vyhľadávania a druhé na vykonávanie úprav.

Kliknutím na prvú ikonu sa zobrazí obrazovka Kritérium rozšíreného filtra pre výber.

Kliknutím na druhú ikonu je možné manuálne upravovať reťazec, ak ovládate syntax.

Ďalšie informácie o kritériách vyhľadávania nájdete na lokalite RFC 2254.

Výsledky dotazu

Výsledky dotazu sa zobrazia v tomto poli. Kliknutím na možnosť Použiť aktualizujte výsledky.

Symbol ochrannej známky (®, TM, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v dokumente Právne prehlásenia.