### Felhasználó szerep-hozzárendelései

Ez a feladat jelentést hoz létre, melyben fel vannak sorolva azok a szerepek, amelyekhez egy adott felhasználó hozzá van rendelve. A jelentésben nemcsak azok a szerepek vannak felsorolva, amelyekhez a felhasználó közvetlenül, felhasználóként van hozzárendelve, hanem azok is, amelyekhez más módon, valamely csoportba, szervezeti szerepbe vagy tárolóba való tartozása révén van hozzárendelve.

Jelentés létrehozása:

1. A Felhasználó mezőbe írja be annak a felhasználónak a nevét, akiről készíteni szeretné a jelentést.

   Ha a címtárban található felhasználók közül szeretné kiválasztani a felhasználót, kattintson a Felhasználó mező mellett levő Objektumválasztó ikonra. Ha egy már korábban kiválasztott felhasználót szeretne kiválasztani, kattintson a Felhasználó mező mellett levő Objektum előzményei ikonra.

2. (Nem kötelező) Szüntesse meg azoknak a hozzárendelési típusoknak a kijelölését, amelyeket nem kíván belevenni a jelentésbe.

   Ha minden típust kijelölve hagy, akkor a jelentés tartalmazni fogja az összes szerepet, akár közvetlenül, felhasználóként van hozzárendelve a felhasználó, akár közvetetten, valamely csoportba, szervezeti szerepbe vagy tárolóba való beletartozása révén.

3. Kattintson az OK gombra.