### Presunutie oblasti

Presunutie oblasti umožňuje presunúť podstrom v strome služby eDirectory™ do inej oblasti v sieti. Koreňový objekt oblasti (ktorý predstavuje objekt kontajnera) možno presunúť, iba ak nemá žiadne podriadené oblasti.

Pri presúvaní oblasti je potrebné dodržať pravidlá obmedzení služby eDirectory. Nemôžete napríklad presunúť objekt Organizačná jednotka priamo pod koreň aktuálneho stromu, pretože pravidlá obmedzení koreňa povoľujú objekty Miesto, Krajina alebo Organizácia, ale nie objekt Organizačná jednotka.

Keď presuniete oblasť, služba eDirectory zmení všetky odkazy na koreňový objekt danej oblasti. Hoci bežný názov objektu zostane nezmenený, úplný názov kontajnera (a všetkých jeho podriadených položiek) sa zmení.

Mali by ste vybrať možnosť vytvorenia objektu aliasu na mieste kontajnera, ktorý presúvate. Ak tak urobíte, používatelia po prihlásení do siete budú môcť vyhľadávať objekty v pôvodnom umiestnení adresára. Vytvorený objekt aliasu má rovnaký bežný názov ako presunutý kontajner a odkazuje na nový úplný názov presunutého kontajnera.

Dôležité: Ak presuniete oblasť a na jej mieste nevytvoríte objekt aliasu, používatelia, ktorí nie sú informovaní o novom umiestnení oblasti, nebudú môcť jednoducho nájsť objekty danej oblasti v strome adresára, pretože ich budú vyhľadávať v pôvodnom umiestnení adresára.

Presunutie oblasti:

1. V zobrazení Roly a úlohy vyberte položku Oblasti a repliky > Presunúť oblasť.
2. Do poľa Názov objektu zadajte názov a kontext objektu oblasti, ktorý chcete presunúť.
3. Do poľa Presunúť do zadajte názov a kontext kontajnera, do ktorého chcete presunúť oblasť.
4. Voliteľné: Ak chcete pre presúvanú oblasť vytvoriť alias v pôvodnom umiestnení, vyberte položku Vytvoriť alias na mieste presunutého objektu.

   Všetky operácie, ktoré sú závislé na pôvodnom umiestnení, tak budú môcť neprerušene pokračovať, až kým neaktualizujete dané operácie tak, aby používali nové umiestnenie.

5. Kliknite na tlačidlo OK.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.