### Nastavenia

Pomocou tejto stránky môžete vytvoriť objekt identity a iných parametrov vyhľadávania súvisiacich s objektom.

Objekt identity

Toto je objekt, ktorý používa server LDAP na prihlásenie k stromu, ako aj k dotazu.

Za účelom vykonať stanovené vyhľadávanie používa aplikácia iManager špecifickú identitu, aby výsledky boli vždy konzistentné. Objekt identity musí mať overovacie prihlasovacie údaje, aby ho mohla aplikácia iManager autentifikovať ako objekt identity. Objekt identity musí mať heslo.

Napríklad, ak sa rozhodnete ako objekt použiť samotný objekt dynamickej skupiny, budete musieť nastaviť heslo dynamickej skupiny. Hodnotenie dynamického člena bude fungovať, ak sa objekt určený ako objekt identity bude nachádzať v rovnakom oddiele ako objekt dynamickej skupiny. Objekt identity je predvolený [Verejný], pokiaľ sa neurčí iný objekt. [Verejný] nemusí mať dostatočné práva na čítanie a porovnávanie atribútov.

Napríklad, ak nastavíte Filter na (&(title=manager)), identita [Verejný] nemusí byť schopná čítať alebo porovnávať názvy alebo mnoho iných atribútov. Na určenie členstva v dynamickej skupine musí mať objekt identity dostatočné práva na základnú a nižšiu úroveň Base dn.

Časový limit

Vyplnenie tohto poľa nie je povinné a pokiaľ poskytnete aplikácii iManager dostatok času na načítanie hľadaných objektov, je najvhodnejšie nechať ho nevyplnené. Toto nastavenie určuje čas, ktorý je potrebný na získanie výsledkov z ďalšieho servera počas vyhľadávania členov dynamických skupín, keď vyhľadávanie zahŕňa viac serverov. Časový interval je daný v sekundách a po jeho dosiahnutí sa vyhľadávanie ukončí. Všetci členovia, nájdení pred ukončením vyhľadávania, sú zahrnutí v zozname. O možnosti Povoliť neznáme sa uvažuje vtedy, keď sa členstvo nedá určiť, pretože uplynul časový limit.

DÔLEŽITÉ: Ak v aplikácii iManager neposkytnete dostatok času na načítanie a časový limit uplynie, objekt sa stane nepoužiteľným. Objekt musíte odstrániť a začať znova.

Povoliť duplikáty

Toto určuje, či sa pri zostavovaní zoznamu členov dynamickej skupiny v zozname Všetci členovia vyskytnú duplikáty. Duplikáty sa môžu vyskytnúť, ak sa objekt nájde vo výsledkoch vyhľadávania dynamických členov, ako aj zahrnutých členov. Ak nie je začiarknutá možnosť Povoliť duplikáty, server bude duplikáty eliminovať. Povolením duplikátov môže správca znížiť zaťaženie servera pri zostavovaní zoznamu členov dynamickej skupiny.

Povoliť neznáme

Ak členstvo nie je možné správne určiť, tento atribút rozhoduje o zaradení alebo vyradení členov z dynamickej skupiny. Napríklad, ak stanovené vyhľadávanie nebolo úplne dokončené, pretože jedna z replík nie je prístupná, príslušný objekt sa bude považovať za člena dynamickej skupiny, ak je začiarknutý atribút Povoliť neznáme. Pokiaľ správca dokonale nerozumie, aké dôsledky má výber tohto nastavenia, táto možnosť by mala vždy zostať nezačiarknutá.

Symbol ochrannej známky (®, TM, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v dokumente Právne prehlásenia.