### Prostredie šablóny

Pomocou tejto stránky vlastností môžete nastaviť jazyk a predvolený server pre nových používateľov vytvorených pomocou tejto šablóny.

1. Zadajte jazyk, v ktorom budú používatelia vytvorení pomocou tejto šablóny používať aplikácie.

   Obyčajne má toto pole iba informačnú funkciu, no aplikácia môže byť navrhnutá tak, aby pri spustení túto vlastnosť skontrolovala a zistila, v akom jazyku sa má spustiť.

   Názov jazyka môže obsahovať najviac 256 znakov.

2. Zadajte predvolený server (preferovaný server pre sieťové požiadavky pochádzajúce od používateľov vytvorených pomocou tejto šablóny).

   Ak sa počas prihlásenia do služby eDirectory™ nevyžiada pripojenie na konkrétny server, používateľ sa pripojí k predvolenému serveru. Ak používateľ po prihlásení odošle sieťovú požiadavku bez určenia servera, použije sa predvolený server.

   Táto vlastnosť musí obsahovať rozlišujúci názov objektu servera v strome služby eDirectory. Celý názov môže obsahovať najviac 256 znakov. Zadajte názov alebo kliknite na tlačidlo Prehľadávať vedľa poľa a vyberte objekt servera. Ak požadovaný server nie je v strome služby eDirectory, musíte ho najskôr vytvoriť ako objekt v strome. Názov predvoleného servera je uložený vo vlastnosti Server správ nových používateľov.

   Ak pri vytváraní používateľa nezadáte predvolený server, stane sa ním server, ku ktorému ste prihlásení pri vytváraní používateľa.

3. Zadaním zväzku (iba systém NetWare®) a cesty nastavte domovský adresár.
4. Kliknite na tlačidlo OK.

Symbol ochrannej známky ®, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.