### Zmena typu repliky

Pomocou tejto obrazovky môžete zmeniť typ repliky. Ak replika predstavuje filtrovaný typ, filter môžete upraviť bez toho, aby ste zmenili typ repliky.

#### Oblasť

Rozlišujúci názov oblasti, ktorej kópiou je táto replika.

#### Názov servera

Rozlišujúci názov servera, v ktorom nachádza táto replika. Ak je to nesprávny server, zrušte toto dialógové okno a vyberte správny server.

#### Predloha

Označuje, že používatelia môžu čítať a upravovať obsah tejto repliky, pričom replika bude východiskovým bodom pre akúkoľvek ďalšiu deliacu činnosť, ktorá ovplyvní túto oblasť, ako napríklad vytváranie alebo zlučovanie podoblastí. Pre jednu oblasť je povolená iba jedna predloha repliky. Predloha repliky podporuje služby bindery.

#### Čítanie/zapisovanie

Označuje, že používateľ môže čítať a upravovať obsah tejto repliky. Túto možnosť vyberte, ak v dostatočnej blízkosti používateľov, ktorí spravujú objekty eDirectory™ v tejto oblasti, nie sú žiadne upraviteľné repliky. Repliky na čítanie/zapisovanie podporujú služby bindery.

#### Iba na čítanie

Označuje, že používatelia môžu čítať, ale nemôžu upravovať obsah tejto repliky. Túto možnosť vyberte, ak nie sú žiadne repliky v dostatočnej blízkosti používateľov, ktorí čítajú z objektov eDirectory v tejto oblasti, ale nezapisujú na ne. Repliky iba na čítanie nepodporujú služby bindery.

POZNÁMKA: Nasledujúce možnosti sú k dispozícii, iba ak je tento strom spustený vo verzii služby eDirectory, ktorá podporuje filtrované repliky.

#### Filtrované na čítanie/zapisovanie

Označuje, že používatelia môžu čítať a upravovať obsah tejto repliky, pričom obsah je obmedzený typmi objektov služby eDirectory a vlastnosťami stanovenými vo filtri.

#### Filtrované iba na čítanie

Označuje, že používatelia môžu čítať, ale nemôžu upravovať obsah tejto repliky, pričom obsah je obmedzený typmi objektov služby eDirectory a vlastnosťami stanovenými vo filtri.

#### Vytvoriť/upraviť filter

Umožňuje určiť typy objektov eDirectory a vlastnosti obmedzujúce túto repliku. Toto tlačidlo je k dispozícií, len ak vyberiete filtrovaný typ repliky.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.