### Partíció áthelyezése

Partíció áthelyezésekor az eDirectory-fa egyik alfáját áthelyezheti a hálózat másik területére. A partíció gyökérobjektuma (amely egy konténerobjektum) csak akkor helyezhető át, ha nincsenek rajta alárendelt partíciók.

Partíció áthelyezésekor alkalmazni kell a befoglalás szabályait. Nem helyezhet például egy szervezeti egységet közvetlenül az aktuális fa gyökere alá, mert a gyökér befoglalási szabályai csak a hely, ország vagy szervezet befoglalását engedik, a szervezeti egységét nem.

Partíció áthelyezésekor az eDirectory módosítja a partíció gyökérobjektumára mutató összes hivatkozást. Csak az objektum közös neve marad változatlan; a konténer (és összes alárendeltjének) teljes neve ilyenkor módosul.

Válassza alias objektum létrehozását az áthelyezés alatt álló konténer helyett. Ezáltal biztosítja, hogy a felhasználók továbbra is bejelentkezhessenek a hálózatba, és az objektumokat az eredeti címtárhelyen megtalálják. A létrehozott aliasobjektum közös neve megegyezik az áthelyezett konténerével, és annak új teljes nevére hivatkozik.

Fontos: Ha egy partíció áthelyezését követően nem hoz létre az áthelyezett partíció helyén aliasobjektumot, a partíció új helyéről nem kellően tájékozódott felhasználók nehezen találják meg a címtárfában az adott partíció objektumait, mivel az eredeti címtár helyén keresik.

Partíció áthelyezése:

1. A Szerepek és feladatok nézetben válasza a Partíciók és replikák menü Partíció áthelyezése pontját.
2. Az Objektum neve mezőben adja meg az áthelyezendő partícióobjektum nevét és környezetét
3. Az Áthelyezés a következőbe mezőben adja meg a konténer nevét és azt a környezetet, amelybe a partíciót át szeretné helyezni.
4. Nem kötelező: Ha az áthelyezendő partíció régi helyén létre szeretne hozni egy aliast, válassza az Alias létrehozása az áthelyezett objektum helyén lehetőséget.

   Ezáltal a régi helytől függő bármely művelet megszakítás nélkül mindaddig folytatódhat, amíg e műveletek új helynek megfelelő frissítése meg nem történik.

5. Kattintson az OK gombra.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.